stanford-oval/wikipedia huggingface dataset:
เทศบาลตำบลท้ายดง

| เทศบาลตำบลท้ายดง |
| --- | --- |
เทศบาลตำบล
   ตรา
ทต.ท้ายดงที่ตั้งสำนักงานเทศบาลตำบลท้ายดง
พิกัด: 16°19′28.3″N 100°44′26.0″E﻿ / ﻿16.324528°N 100.740556°E﻿ / 16.324528; 100.740556
ประเทศ:  ไทย
จังหวัด: เพชรบูรณ์
อำเภอ: วังโป่ง
จัดตั้ง:  • 12 กรกฎาคม 2536 (สุขาภิบาลท้ายดง)  • 25 กุมภาพันธ์ 2542 (ทต.ท้ายดง)
การปกครอง
 • นายกเทศมนตรี: ชัยชาญ ปัญญาพวก
พื้นที่
 • ทั้งหมด: 5.57 ตร.กม. (2.15 ตร.ไมล์)
ประชากร (2564)
 • ทั้งหมด: 3,394 คน
 • ความหนาแน่น: 609.34 คน/ตร.กม. (1,578.2 คน/ตร.ไมล์)
รหัส อปท.: 05671001
ที่อยู่ สำนักงาน: 444 หมู่ที่ 2 ตำบลท้ายดง อำเภอวังโป่ง จังหวัดเพชรบูรณ์ 67240
โทรศัพท์: 0 5602 9657
เว็บไซต์: www.tdm.go.th
 ส่วนหนึ่งของสารานุกรมประเทศไทย
ท้ายดง เป็นเทศบาลตำบลแห่งหนึ่งที่ตั้งอยู่ในอำเภอวังโป่ง จังหวัดเพชรบูรณ์ มีอาณาเขตครอบคลุมพื้นที่ตำบลท้ายดง เฉพาะบางส่วนของหมู่ที่ 2, 3, 6, 11 และ 13 อยู่ห่างจากศาลากลางจังหวัดเพชรบูรณ์ประมาณ 79 กิโลเมตร และอยู่ห่างจากกรุงเทพมหานครประมาณ 380 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 1301 (ถนนวังโป่ง-หนองขนาก)
ประวัติ

เดิมทีเทศบาลตำบลท้ายดงมีฐานะเป็นสุขาภิบาลท้ายดง โดยจัดตั้งขึ้นเมื่อวันที่ 12 กรกฎาคม พ.ศ. 2536 ตามประกาศกระทรวงมหาดไทย เล่มที่ 110 ตอนที่ 116 ง ลงวันที่ 23 สิงหาคม พ.ศ. 2536 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ที่ตั้งและอาณาเขต

เทศบาลตำบลท้ายดงตั้งอยู่ทางทิศตะวันตกของอำเภอวังโป่ง จังหวัดเพชรบูรณ์ อยู่ห่างจากตัวเมืองเพชรบูรณ์ประมาณ 79 กิโลเมตร และห่างจากกรุงเทพมหานครประมาณ 380 กิโลเมตร มีเนื้อที่ประมาณ 5.57 ตารางกิโลเมตร หรือ 3,481.25 ไร่ โดยเทศบาลตำบลท้ายดงมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
ทิศเหนือ ติดต่อกับเขตองค์การบริหารส่วนตำบลวังหิน
ทิศตะวันออก ติดต่อกับเขตองค์การบริหารส่วนตำบลท้ายดง
ทิศใต้ ติดต่อกับ เขตองค์การบริหารส่วนตำบลท้ายดง
ทิศตะวันตก ติดต่อกับเขตองค์การบริหารส่วนตำบลท้ายดง
หมู่บ้านและประชากร

พื้นที่เทศบาลตำบลท้ายดงมีประชากรทั้งหมด 3,394 คน โดยแบ่งเป็นประชากรชายทั้งหมด 1,641 คน และประชากรหญิงทั้งหมด 1,753 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
| ชื่อหมู่บ้าน | ประชากรชาย | ประชากรหญิง | รวม |
| --- | --- | --- | --- |
| หมู่ที่ 6 บ้านวังขอน | 412 | 431 | 843 |
| หมู่ที่ 3 บ้านวังกระดาษเงิน | 398 | 441 | 839 |
| หมู่ที่ 2 บ้านวังกระดาษ | 405 | 428 | 833 |
| หมู่ที่ 13 บ้านวังกระดาษเหนือ | 310 | 347 | 657 |
| หมู่ที่ 11 บ้านบ่อทองพัฒนา | 67 | 55 | 122 |
| ทะเบียนบ้านกลาง | 49 | 51 | 100 |
| รวม | 1,641 | 1,753 | 3,394 |
การศึกษา

พื้นที่เขตเทศบาลตำบลท้ายดงมีสถานการศึกษาหลากหลายแห่ง ดังนี้
โรงเรียนวังโป่งพิทยาคม โรงเรียนระดับมัธยมศึกษาแห่งเดียวในเขตเทศบาลตำบลท้ายดง
โรงเรียนชุมชนบ้านวังกระดาษเงิน
โรงเรียนบ้านวังขอน
ศูนย์พัฒนาเด็กเล็กเทศบาลตำบลท้ายดง
ศาสนสถาน

พื้นที่เขตเทศบาลตำบลท้ายดงมีศาสนสถานที่สำคัญ ดังนี้
วัดสว่างสามัคคี
วัดศรีเจริญ (บ้านวังขอน)
สาธารณสุข

พื้นที่เขตเทศบาลตำบลท้ายดงมีบริการสาธารณสุข ดังนี้
โรงพยาบาลส่งเสริมสุขภาพตำบลวังกระดาษเงิน
ร้านขายยาจำนวน 1 แห่ง
แหล่งข้อมูลอื่น

เว็บไซต์ของเทศบาลตำบลท้ายดง
| ด ค กองค์กรปกครองส่วนท้องถิ่นระดับล่างในจังหวัดเพชรบูรณ์ |
| --- | --- | --- |
| เทศบาลเมือง |  เพชรบูรณ์  วิเชียรบุรี  หล่มสัก  |  |
| เทศบาลตำบล |  แคมป์สน  โคกสะอาด  เฉลียงทอง  ชนแดน  ซับสมอทอด  ดงขุย  ตาลเดี่ยว  ท่าข้าม  ท่าพล  ท้ายดง  นางั่ว  นาเฉลียง  บ่อไทย  บัววัฒนา  บ้านโภชน์  พุเตย  วังชมภู  วังโป่ง  ศาลาลาย  สว่างวัฒนา  หนองไผ่  หล่มเก่า  |  |
| องค์การบริหารส่วนตำบล |  กองทูล  กันจุ  เข็กน้อย  เขาค้อ  คลองกระจัง  โคกปรง  โคกมน  ชนแดน  ชอนไพร  ช้างตะลูด  ซับน้อย  ซับเปิบ  ซับพุทรา  ซับไม้แดง  ซับสมบูรณ์  ซับสมอทอด  ดงขุย  ดงมูลเหล็ก  ตะกุดไร  ตะเบาะ  ตาดกลอย  ท่าข้าม  ท้ายดง  ท่าด้วง  ท่าแดง  ท่าพล  ท่าโรง  ทุ่งสมอ  ท่าอิบุญ  นาเกาะ  นาซำ  นาแซง  นาป่า  นายม  นาสนุ่น  น้ำก้อ  น้ำชุน  น้ำร้อน (อำเภอเมืองเพชรบูรณ์)  น้ำร้อน (อำเภอวิเชียรบุรี)  น้ำหนาว  บ่อรัง  บ้านกล้วย  บ้านกลาง  บ้านโคก  บ้านติ้ว  บ้านโตก  บ้านเนิน  บ้านไร่  บ้านโสก  บ้านหวาย  บึงกระจับ  บึงสามพัน  บุ่งคล้า  บุ่งน้ำเต้า  ประดู่งาม  ปากช่อง  ปากดุก  ป่าเลา  ฝายนาแซง  พญาวัง  พุขาม  พุเตย  พุทธบาท  เพชรละคร  ภูน้ำหยด  ยางงาม  ยางสาว  ระวิง  ลาดแค  ลานบ่า  วังกวาง  วังชมภู  วังท่าดี  วังบาล  วังโบสถ์  วังโป่ง  วังพิกุล  วังศาล  วังหิน  วังใหญ่  วัดป่า  ศรีเทพ  ศรีมงคล  ศิลา  สระกรวด  สระแก้ว  สระประดู่  สะเดียง  สักหลง  สามแยก  หนองไขว่  หนองแจง  หนองไผ่  หนองแม่นา  หนองยางทอย  หล่มเก่า  หลักด่าน  ห้วยโป่ง  ห้วยไร่  ห้วยสะแก  ห้วยใหญ่  หินฮาว  |  |
อาณาเขตของเทศบาลตำบลท้ายดง พ.ศ. 2536
วัดสว่างสามัคคี (บ้านวังกระดาษ)
มาลีรัตน์ แก้วก่า

| มาลีรัตน์ แก้วก่า> ข้อมูลส่วนบุคคล |
| --- | --- |
เกิด: 15 ตุลาคม พ.ศ. 2496 (71 ปี) อำเภอเมืองสกลนคร จังหวัดสกลนคร
คู่สมรส: ธัญญา ชุนชฎาธาร

มาลีรัตน์ แก้วก่า (เกิด 15 ตุลาคม พ.ศ. 2496) อดีตสมาชิกสภาผู้แทนราษฎรจังหวัดสกลนคร และ อดีตสมาชิกวุฒิสภาจังหวัดสกลนคร
ประวัติ

นางมาลีรัตน์ แก้วก่า เกิดเมื่อวันที่ 15 ตุลาคม พ.ศ. 2496 ที่อำเภอเมือง จังหวัดสกลนคร มีชื่อเล่นว่า "ติ๊ก" 
สำเร็จการศึกษา ระดับปริญญาตรี วิทยาศาสตร์บัณฑิต (เกษตร) จากคณะเกษตรศาสตร์ มหาวิทยาลัยขอนแก่น และ นิติศาสตร์บัณฑิต สาขาวิชานิติศาสตร์ มหาวิทยาลัยสุโขทัยธรรมาธิราช  ปริญญาโท ศิลปศาสตรมหาบัณฑิต (รัฐศาสตร์) จาก คณะสังคมศาสตร์ มหาวิทยาลัยเกษตรศาสตร์ ประกาศนียบัตรชั้นสูง หลักสูตรการเมืองการปกครองสำหรับผู้บริหารระดับสูง สถาบันพระปกเกล้า ประกาศนียบัตรหลักสูตรกฎหมายมหาชน มหาวิทยาลัยธรรมศาสตร์
มาลีรัตน์ สมรสกับนายธัญญา ชุนชฎาธาร อดีตผู้นำนักศึกษา 1 ใน 13 กบฏรัฐธรรมนูญ จากเหตุการณ์ 14 ตุลา พ.ศ. 2516 มีบุตรชายหนึ่งคนคือ นายแสงธรรม ชุนชฎาธาร กำลังศึกษาในระดับปริญญาเอก สาขาผู้นำทางเศรษฐศาสตร์ การเมือง และสังคม มหาวิทยาลัยรังสิต เป็นพิธีกรรายการรู้ทันประเทศไทย ร่วมกับ ดร.เจิมศักดิ์ ปิ่นทอง ทาง ASTV ช่อง NEWS1, รายการไทบ้านทันโลก ทาง ASTV ช่อง 4 อีสานดิสคัฟเวอรี่, รายการสองวัยใจตรงกัน ทาง ASTV ช่อง 5 สุวรรณภูมิ และรายการเวทีเสรี ทางไททีวี 2
ชีวิตในวัยเรียน

มาลีรัตน์เคยเข้าร่วมขบวนการนักศึกษาหลังเหตุการณ์ 6 ตุลาคม พ.ศ. 2519 ในเขตเทือกเขาภูพาน จ.สกลนคร ต่อมาหลังการออกประกาศ 66/23 ในสมัยรัฐบาลพลเอกเปรม ติณสูลานนท์ เมื่อปี พ.ศ. 2523 เมื่อบ้านเมืองคลี่คลายได้กลับเข้าเมือง โดยเป็นอาสาสมัครให้กับพรรคการเมือง
งานการเมือง

มาลีรัตน์ลงสมัครรับเลือกตั้งเป็นสมาชิกสภาผู้แทนราษฎรครั้งแรกในนามพรรคประชาชน ในปี  พ.ศ. 2531 แต่ไม่ได้รับเลือก ซึ่งในช่วงที่คณะรักษาความสงบเรียบร้อยแห่งชาติ (รสช.) ยึดอำนาจจาก พลเอกชาติชาย ชุณหะวัณ ในปี พ.ศ. 2534 ได้ลงสมัครรับเลือกตั้งในนามพรรคความหวังใหม่ เมื่อเดือนมีนาคม พ.ศ. 2535 แต่ไม่ได้รับเลือก หลังเหตุการณ์พฤษภาทมิฬ มีการเลือกตั้งใหม่ในนามพรรคชาติพัฒนา เนื่องจากพรรคความหวังใหม่ไม่ส่งลงสมัคร เมื่อเดือนกันยายน พ.ศ. 2535 แต่ไม่ได้รับเลือกอีกครั้ง
หลังจากนั้น ได้ลงสมัคร ส.ส.ในนามพรรคชาติพัฒนาอีกครั้ง เมื่อเดือนกรกฎาคม พ.ศ. 2538 กระทั่งได้รับเลือกตั้งเป็นสมาชิกสภาผู้แทนราษฎร จ.สกลนคร มีผลงานเกี่ยวกับการแก้ไขปัญหาเด็ก เยาวชน และสตรี โดยเฉพาะการจัดตั้งชมรมผู้นำสตรีท้องถิ่น จังหวัดสกลนคร (ปัจจุบันคือ สมาคมผู้นำสตรีท้องถิ่น สกลนคร)
ต่อมานายบรรหาร ศิลปอาชา นายกรัฐมนตรีประกาศยุบสภาอีกครั้ง ได้ลงสมัคร ส.ส.อีกครั้งแต่ไม่ได้รับเลือก ซึ่งต่อมาได้ร่วมก่อตั้ง เครือข่ายผู้หญิงกับรัฐธรรมนูญ ทำหน้าที่ประสานงานองค์กรสตรีทั่วประเทศ เพื่อรณรงค์ให้ประชาชนมีส่วนร่วม และเผยแพร่ความรู้ตามรัฐธรรมนูญ เกี่ยวกับสิทธิและกลไกในการคุ้มครองสิทธิของตนและชุมชน และได้ตัดสินใจลงสมัครรับเลือกตั้งเป็นสมาชิกวุฒิสภา (ส.ว.) จ.สกลนคร เมื่อปี พ.ศ. 2543 และได้รับเลือกตั้ง โดยดำรงตำแหน่งประธานกรรมาธิการกิจการสตรี เยาวชน และผู้สูงอายุ วุฒิสภา คนแรกที่มาจากการเลือกตั้ง เป็นกรรมาธิการตรวจสอบประวัติและความประพฤติของผู้ดำรงตำแหน่งต่างๆ เช่น คณะกรรมการกิจการโทรคมนาคมแห่งชาติ, คณะกรรมการป้องกันและปราบปรามการทุจริตแห่งชาติ ฯลฯ
ระหว่างที่ทำหน้าที่ ได้รับรางวัล ผู้หญิงเก่ง สาขานักการเมือง จากสถาบันวิจัยบทบาทหญิงชายและการพัฒนา เมื่อปี พ.ศ. 2545 และได้รับความไว้วางใจจาก ส.ส. และ ส.ว.หญิง เลือกให้ดำรงตำแหน่งประธานชมรมสมาชิกรัฐสภาสตรีไทย เมื่อปี พ.ศ. 2546-2548 บทบาทที่สำคัญ คือ การส่งเสริมให้สตรีเข้ามีส่วนร่วมทางการเมืองโดยจัดการฝึกอบรมให้ , การนำร่างพระราชัญญัติคุ้มครองผู้ถูกกระทำจากความรุนแรงในครอบครัว ออกรับฟังความคิดเห็นของประชาชน ใน 4 ภูมิภาค, การร่วมมือกับกรรมกาธิการการสาธารณสุขสภาผู้แทนราษฎร และผู้ทรงคุณวุฒิ ทำการยกร่าง พระราชบัญญัติอนามัยการเจริญพันธุ์ ฯลฯ
ระหว่างดำรงตำแหน่ง ส.ว.เป็นหนึ่งในผู้เข้าร่วมพันธมิตรประชาชนเพื่อประชาธิปไตย ทำการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี
เดือนธันวาคม พ.ศ. 2550 ได้ลงสมัครรับเลือกตั้ง ส.ส.ระบบสัดส่วน พรรคมัชฌิมาธิปไตย แต่ไม่ได้รับเลือกตั้ง ต่อมาในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
ปัจจุบัน เป็นนายกสมาคมผู้นำสตรีท้องถิ่น สกลนคร ผู้ประสานงานเครือข่ายผู้หญิงกับรัฐธรรมนูญ และคณะทำงานขบวนผู้หญิงผู้หญิงกับการปฏิรูปการเมือง นอกจากตำแหน่งทางการเมืองแล้ว ยังเป็นกรรมการสมาคมนักเขียนแห่งประเทศไทย กรรมการมูลนิธิรพีพร เพื่อสวัสดิการนักเขียน และ กรรมการมูลนิธิ สุภาว์ เทวกุล ด้วย
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

เว็บไซต์ส่วนตัวของมาลีรัตน์ แก้วก่า เก็บถาวร 2008-10-15 ที่ เวย์แบ็กแมชชีน
บล็อกส่วนตัวของมาลีรัตน์ แก้วก่า ในเว็บไซต์โอเคเนชั่น
ตำบลชีวึก

| ตำบลชีวึก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chiwuek
ตำบลชีวึกที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลชีวึกตำบลชีวึก (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลชีวึกตำบลชีวึก (ประเทศไทย)แสดงแผนที่ประเทศไทย
พิกัด: 15°20′55″N 102°06′18″E﻿ / ﻿15.348709°N 102.105111°E﻿ / 15.348709; 102.105111
ประเทศ: ไทย
จังหวัด: นครราชสีมา
อำเภอ: ขามสะแกแสง
พื้นที่
 • ทั้งหมด: 51 ตร.กม. (20 ตร.ไมล์)
ประชากร (2564)
 • ทั้งหมด: 5,072 คน
 • ความหนาแน่น: 99 คน/ตร.กม. (260 คน/ตร.ไมล์)
รหัสไปรษณีย์ : 30290
รหัสภูมิศาสตร์: 301104
 ส่วนหนึ่งของสารานุกรมประเทศไทย
| องค์การบริหารส่วนตำบลชีวึก |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: ขามสะแกแสง
การปกครอง
 • นายก: นายเลี่ยม โกฏสันเทียะ
รหัส อปท.: 06301105
ที่อยู่ที่ทำการ: เลขที่ 99 หมู่ 7 ตำบลชีวึก อำเภอขามสะแกแสง จังหวัดนครราชสีมา
โทรศัพท์: 0 4496 0001
โทรสาร: 0 4496 0001
เว็บไซต์: www.cheewuek.go.th
 ส่วนหนึ่งของสารานุกรมประเทศไทย
ตำบลชีวึก เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลชีวึก ตั้งอยู่ห่างจากที่ว่าการอำเภอประมาณ 7 กิโลเมตร
อาณาเขตติดต่อ

ทิศเหนือ ติดต่อกับ ตำบลโนนเมือง
ทิศตะวันออก ติดต่อกับ ตำบลพะงาด
ทิศใต้ ติดต่อกับ ตำบลหนองหอย (อำเภอพระทองคำ)
ทิศตะวันตก ติดต่อกับ ตำบลหนองหอย (อำเภอพระทองคำ)
การปกครอง

ตำบลชีวึก แบ่งการปกครองออกเป็น 12 หมู่บ้าน คือ
หมู่ที่ 1 ชีวึก
หมู่ที่ 2 หนองกระทุ่ม
หมู่ที่ 3 สระอโนดาด
หมู่ที่ 4 โนนผักชี
หมู่ที่ 5 หนองแหน
หมู่ที่ 6 หนองโพธิ์
หมู่ที่ 7 บุกล้วย
หมู่ที่ 8 หัวบึง
หมู่ที่ 9 หนองขาคีม
หมู่ที่ 10 ดอนสามัคคี
หมู่ที่ 11 บุอ้อย
หมู่ที่ 12 ห้วยสมบูรณ์
สถานที่สำคัญ

โรงเรียน
โรงเรียนบ้านโนนผักชี
โรงเรียนบ้านหนองกระทุ่มสระอโนดาต
โรงเรียนบ้านหนองโพธิ์
โรงเรียนบึงพัฒนาประชาร่วมจิต
วัด/สำนักสงฆ์
วัดชีวึก
วัดโนนผักชี
วัดหนองโพธิ์
ไชยวัฒน์ สินสุวงศ์

| ไชยวัฒน์ สินสุวงศ์ม> ว.ม., ป.ช. |
| --- | --- |


รัฐมนตรีว่าการกระทรวงอุตสาหกรรม
ดำรงตำแหน่ง 18 กรกฎาคม พ.ศ. 2538 – 14 สิงหาคม พ.ศ. 2539
ก่อนหน้า: ไตรรงค์ สุวรรณคีรี
ถัดไป: โฆสิต ปั้นเปี่ยมรัษฎ์
หัวหน้าพรรคพลังธรรม
ดำรงตำแหน่ง พ.ศ. 2539 – พ.ศ. 2541
ก่อนหน้า: ทักษิณ ชินวัตร
ถัดไป: ภมร นวรัตนากร
 
ข้อมูลส่วนบุคคล
เกิด: 21 กรกฎาคม พ.ศ. 2492 (75 ปี) อำเภอชำนิ จังหวัดบุรีรัมย์
พรรคการเมือง: พลังธรรม (2531–2544)  ไทยรักไทย (2544–2550)  พลังประชาชน (2550)   ประชาธิปัตย์ (2550–2552)   การเมืองใหม่ (2552–2561)   พลังธรรมใหม่ (2561–ปัจจุบัน)

ไชยวัฒน์ สินสุวงศ์ (เกิด 21 กรกฎาคม พ.ศ. 2492) ชื่อเล่น อ้วน เป็นนักการเมืองชาวไทย เป็นเลขาธิการสมัชชาประชาชนแห่งประเทศไทย ผู้ร่วมก่อตั้งพรรคพลังธรรม และอดีตรัฐมนตรีว่าการกระทรวงอุตสาหกรรม
ประวัติ

เป็นชาวจังหวัดบุรีรัมย์ จบการศึกษา ภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2514
การทำงาน

ไชยวัฒน์เข้าสู่การเมืองครั้งแรกด้วยการเป็นสมาชิกกลุ่มรวมพลัง เพื่อสนับสนุนพลตรี จำลอง ศรีเมือง ในการเลือกตั้งผู้ว่าราชการกรุงเทพมหานครเมื่อ พ.ศ. 2528 ต่อมาได้ร่วมก่อตั้งพรรคพลังธรรมกับพลตรี จำลอง และได้รับตำแหน่งรองหัวหน้าพรรคและเป็นรองผู้ว่าราชการกรุงเทพมหานคร ต่อมาหลังเหตุการณ์พฤษภาทมิฬ ไชยวัฒน์ได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรมในรัฐบาลบรรหาร ศิลปอาชา และรับตำแหน่งเป็นหัวหน้าพรรคพลังธรรมแทนที่ พ.ต.ท. ทักษิณ ชินวัตร ที่ลาออกจากตำแหน่งหัวหน้าพรรค และทิ้งพรรคไปหลังพรรคไม่ประสบความสำเร็จในการเลือกตั้ง 17 พฤศจิกายน พ.ศ. 2539
ในการเลือกตั้งเมื่อปลายปี พ.ศ. 2550 ไชยวัฒน์ได้ลงเลือกตั้งสังกัดพรรคประชาธิปัตย์ จังหวัดบุรีรัมย์ แต่ไม่ได้รับการเลือกตั้ง
ในการขับไล่ พ.ต.ท. ทักษิณ ชินวัตรในปี พ.ศ. 2549 และการชุมนุมของพันธมิตรประชาชนพื่อประชาธิปไตยในปี พ.ศ. 2551 ไชยวัฒน์เข้าร่วมด้วย มีบทบาทเป็นผู้นำมวลชนปิดถนนที่จังหวัดนครราชสีมาจนถูกแจ้งจับในข้อหากบฏต่อแผ่นดินจนกระทั่งในวันที่ 3 ตุลาคม ไชยวัฒน์ถูกตำรวจจับกุมขณะอยู่บนทางด่วน ขณะออกจากที่ชุมนุมไปผลัดเปลี่ยนเสื้อผ้าที่บ้านของไกรศักดิ์ ชุณหะวัณ
ชีวิตส่วนตัว ไชยวัฒน์รับประทานอาหารมังสวิรัติเป็นอาหาร จนได้รับฉายาว่า "มหาไชยวัฒน์" แบบเดียวกับที่ พล.ต. จำลอง ที่ได้รับว่า "มหาจำลอง"
ไชยวัฒน์เคยให้ความคิดเห็นเรื่องบ้านเมืองพร้อมกับไพศาล พืชมงคล ทาง เอฟ.เอ็ม. 92.25 เมกกะเฮิร์ซ ทุกวันอาทิตย์ เวลา 16.00–17.00 น. แต่ยุติไปในกลางปี พ.ศ. 2552
ไชยวัฒน์ได้ร่วมกันก่อตั้งสถานีโทรทัศน์ผ่านดาวเทียมช่อง ๑๓ สยามไท กับกลุ่มที่มีความเห็นทางการเมืองในทางเดียวกัน เช่น พล.ร.อ. บรรณวิทย์ เก่งเรียน, สมบูรณ์ ทองบุราณ, น.ต. ประสงค์ สุ่นศิริ, อธิวัฒน์ บุญชาติ, การุณ ใสงาม
ในส่วนของการตั้งพรรคการเมืองใหม่ของทางกลุ่มพันธมิตประชาชนเพื่อประชาธิปไตยนั้น ไชยวัฒน์ไม่เห็นด้วย และได้วิจารณ์ถึงเรื่องนี้ ทำให้สนธิ ลิ้มทองกุล หนึ่งในแกนนำพันธมิตรฯ และหัวหน้าพรรคการเมืองใหม่ คนที่ 2 กล่าวหาว่าไชยวัฒน์กำลังจะไปตั้งพรรคการเมืองอีกพรรคหนึ่งร่วมกับ ประชัย เลี่ยวไพรัตน์ และมีการกล่าวหาอีกว่า ไชยวัฒน์เป็นพันธมิตรฯตัวปลอมซึ่งเรื่องนี้ไชยวัฒน์ได้ปฏิเสธ และยืนยันว่าสมัชชาประชาชนแห่งประเทศไทยจะไม่แปรสภาพเป็นพรรคการเมืองเด็ดขาด
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
มณฑลเหอเป่ย์

| มณฑลเหอเป่ย์ 河北省 |
| --- | --- |
มณฑล
การถอดเสียง 
 • ภาษาจีน: เหอเป่ย์เฉิ่ง (河北省 Héběi Shěng)
 • ชื่อย่อ: HE / HEB / จี้ (冀 Jì)
แผนที่แสดงที่ตั้งของมณฑลเหอเป่ย์
พิกัด: 39°18′N 116°42′E﻿ / ﻿39.3°N 116.7°E﻿ / 39.3; 116.7
ตั้งชื่อจาก: เหอ (河 hé) — "แม่น้ำ" (แม่น้ำเหลือง)  เป่ย์ (北 běi) — "เหนือ"  "ทางเหนือของแม่น้ำเหลือง"
เมืองหลวง (และเมืองใหญ่สุด): ฉือเจียจวง
เขตการปกครอง: 11 จังหวัด,  121 อำเภอ,  2207 ตำบล
การปกครอง
 • เลขาธิการพรรค: หวัง ตงเฟิง
 • ผู้ว่าการ: ฉวี่ ฉิน
พื้นที่
 • ทั้งหมด: 188,800 ตร.กม. (72,900 ตร.ไมล์)
อันดับพื้นที่: อันดับที่ 12
ความสูงจุดสูงสุด (ยอดเขาเสียวอู่ไถ): 2,882 เมตร (9,455 ฟุต)
ประชากร (พ.ศ. 2559)
 • ทั้งหมด: 74,700,500 คน
 • อันดับ: อันดับที่ 6
 • ความหนาแน่น: 400 คน/ตร.กม. (1,000 คน/ตร.ไมล์)
 • อันดับความหนาแน่น: อันดับที่ 11
ประชากรศาสตร์
 • ชาติพันธุ์: ฮั่น: 96% แมนจู: 3% หุย: 0.8% มองโกล: 0.2%
 • ภาษาและภาษาถิ่น: จีนกลางจี้หลู่, จีนกลางปักกิ่ง, จิ้น
รหัส ISO 3166: CN-HE
GDP (พ.ศ. 2560): 3.60 ล้านล้านเหรินหมินปี้ (อันดับที่ 8)
 • ต่อหัว: 47,985 เหรินหมินปี้ (อันดับที่ 18)
HDI (2010): 0.691 (ปานกลาง) (อันดับที่ 16)
เว็บไซต์: www.hebei.gov.cn  (อักษรจีนตัวย่อ) english.hebei.gov.cn (ภาษาอังกฤษ)
มณฑลเหอเป่ย์ (จีน: 河北ไฟล์:Zh-Hebei.ogg; พินอิน: Héběi) เป็นมณฑลหนึ่งในภาคเหนือของสาธารณรัฐประชาชนจีน ชื่อย่อของมณฑล คือ "จี้" (冀 Jì) ตั้งตามชื่อของมณฑลจี้ หรือจี้โจว ซึ่งเป็นมณฑลในสมัยราชวงศ์ฮั่นที่อยู่บริเวณทางตอนใต้ของมณฑลเหอเป่ย์ในปัจจุบัน คำว่า เหอเป่ย์ เมื่อแปลตรงตัวหมายถึง "ทางเหนือของแม่น้ำ" ตามที่ตั้งของมณฑลที่อยู่ทางทิศเหนือของแม่น้ำเหลือง เมืองหลวงและเมืองใหญ่สุดของมณฑล คือ ฉือเจียจวง
เมื่อรัฐบาลกลางยุบมณฑล "จื๋อลี่" ซึ่งมีความหมายว่า "ปกครองโดยตรง (โดยราชสำนัก)" มณฑลจื๋อลี่สมัยใหม่ก็ได้ก่อตั้งขึ้นในปี ค.ศ. 1911 และต่อมาได้เปลี่ยนชื่อเป็น "เหอเป่ย์" ในปี ค.ศ. 1928 อีกชื่อหนึ่งของมณฑลเหอเป่ย์คือ เอียนจ้าว (燕趙) ตั้งตามชื่อของรัฐเอียนและรัฐจ้าว ซึ่งอยู่ในยุครณรัฐในประวัติศาสตร์จีนโบราณ
พื้นที่มณฑลเหอเป่ย์ล้อมรอบเทศบาลนครสองแห่ง ได้แก่ ปักกิ่ง และเทียนจิน มีอาณาเขตติดต่อกับมณฑลเหลียวหนิงทางทิศตะวันออกเฉียงเหนือ เขตปกครองตนเองมองโกเลียในทางทิศเหนือ มณฑลชานซีทางทิศตะวันตก มณฑลเหอหนานทางทิศใต้ มณฑลชานตงทางทิศตะวันตกเฉียงใต้ และทะเลปั๋วไห่ทางทิศตะวันออก และยังมีพื้นที่เล็ก ๆ ที่เป็นดินแดนส่วนแยก  ไม่เป็นผืนเดียวกับพื้นที่ส่วนใหญ่ของมณฑล ซึ่งแทรกอยู่กึ่งกลางระหว่างปักกิ่งและเทียนจิน พื้นที่นี้ประกอบด้วย นครซานเหอ, อำเภอปกครองตนเองชนชาติหุย ต้าฉ่าง, และอำเภอเซียงเหอ โดยทั้งสามเป็นเขตการปกครองในนครหลางฝาง
ประชากรในมณฑลมีจำนวนกว่า 74 ล้านคน จึงเป็นมณฑลที่มีประชากรมากเป็นอันดับหกของประเทศจีน ประกอบด้วยชนกลุ่มใหญ่ที่เป็นชาวฮั่น ร้อยละ 96 และชนกลุ่มน้อย ได้แก่ แมนจู หุย และมองโกล
ภูมิศาสตร์ > ภูมิอากาศ

มีสภาพอากาศแบบมรสุมเขตอบอุ่นภาคพื้นทวีป แบ่งเป็น 4 ฤดู 
ปริมาณน้ำฝนเฉลี่ย 300-800 มิลลิเมตร/ปี  
อุณหภูมิเฉลี่ยตลอดปี 3-27 องศาเซลเซียส ปี 2004
เขตการปกครอง

มณฑลเหอเป่ย์ประกอบด้วยเขตการปกครองระดับจังหวัดจำนวน 11 แห่ง โดยทั้งหมดมีฐานะเป็นนครระดับจังหวัด
นครฉือเจียจวง (石家庄市 Shíjiāzhuāng Shì)
นครถังชาน (唐山市 Tángshān Shì)
นครฉินหฺวางเต่า (秦皇岛市 Qínhuángdǎo Shì)
นครหานตาน (邯郸市 Hándān Shì)
นครสิงไถ (邢台市 Xíngtái Shì)
นครเป่าติ้ง (保定市 Bǎodìng Shì)
นครจางเจียโข่ว (张家口市 Zhāngjiākǒu Shì)
นครเฉิงเต๋อ (承德市 Chéngdé Shì)
นครชางโจว (沧州市 Cāngzhōu Shì)
นครหลางฝาง (廊坊市 Lángfáng Shì)
นครเหิงฉุ่ย (衡水市 Héngshuǐ Shì)
เขตการปกครองระดับจังหวัดทั้ง 11 แห่งนี้ แบ่งออกเป็นเขตการปกครองระดับอำเภอ จำนวน 168 แห่ง (ประกอบด้วย 47 เขต, 21 นครระดับอำเภอ, 94 อำเภอ และ 6 อำเภอปกครองตนเอง) และแบ่งย่อยลงอีกเป็นเขตการปกครองระดับตำบลจำนวน 2,207 แห่ง เมื่อสิ้นปี ค.ศ. 2017 ประชากรทั้งหมดของมณฑลเหอเป่ย์มีจำนวน 75.2 ล้านคน
ประชากร

มีประชากร 68,090,000 คน ความหนาแน่น 363/ก.ม.
จีดีพี 876.9 พันล้านเหรินหมินปี้ ต่อประชากร 12,900 
ประชากรส่วนใหญ่เป็นชาวฮั่น
เศรษฐกิจ

มีมูลค่าจีดีพีเท่ากับ 883,690 ล้านหยวน เพิ่มขึ้น 12.9% 
จีดีพีเฉลี่ยต่อหัว เท่ากับ 13,017 หยวน เพิ่มขึ้น 12.2%
อุตสาหกรรมมี 5 ประเภทได้แก่ อุตสาหกรรมผลิตเวชภัณฑ์ยา หลอมโลหะ วัสดุก่อสร้าง เครื่องจักรกล และผลิตภัณฑ์อาหาร นอกจากนี้ยังมีอุตสาหกรรมสิ่งทอและอุตสาหกรรมเบาต่าง ๆ
ซึ่งเป็นอุตสาหกรรมในท้องถิ่นที่สำคัญ
แหล่งข้อมูลอื่น

คู่มือการท่องเที่ยว Hebei จากวิกิท่องเที่ยว (ในภาษาอังกฤษ)
เว็บไซต์มณฑลเหอเป่ย์ เก็บถาวร 2003-07-25 ที่ เวย์แบ็กแมชชีน
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
ตำบลสีสุก (อำเภอจักราช)

| ตำบลสีสุก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Si Suk
ตำบลสีสุกที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลสีสุกตำบลสีสุก (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลสีสุกตำบลสีสุก (ประเทศไทย)แสดงแผนที่ประเทศไทย
พิกัด: 14°53′55″N 102°24′08″E﻿ / ﻿14.898614°N 102.402164°E﻿ / 14.898614; 102.402164
ประเทศ: ไทย
จังหวัด: นครราชสีมา
อำเภอ: จักราช
พื้นที่
 • ทั้งหมด: 78.03 ตร.กม. (30.13 ตร.ไมล์)
ประชากร (2564)
 • ทั้งหมด: 8,790 คน
 • ความหนาแน่น: 110 คน/ตร.กม. (290 คน/ตร.ไมล์)
รหัสไปรษณีย์ : 30230
รหัสภูมิศาสตร์: 300604
 ส่วนหนึ่งของสารานุกรมประเทศไทย
| องค์การบริหารส่วนตำบลสีสุก |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: จักราช
การปกครอง
 • นายก: นายบุญทัน พลานชัย
รหัส อปท.: 06300605
ที่อยู่ที่ทำการ: ที่ทำการองค์การบริหารส่วนตำบลสีสุก ตำบลสีสุก อำเภอจักราช จังหวัดนครราชสีมา 30250
โทรศัพท์: 0-4475-6186
เว็บไซต์: www.sisuk.go.th
 ส่วนหนึ่งของสารานุกรมประเทศไทย
สีสุก เป็นตำบลหนึ่งในอำเภอจักราช จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีสุก
การปกครอง

ตำบลสีสุก แบ่งการปกครองออกเป็น 11 หมู่บ้าน คือ
หมู่ที่ 1 สีสุก
หมู่ที่ 2 โคกหนองโสน
หมู่ที่ 3 โคกหนองโสน
หมู่ที่ 4 บุงวังหว้า
หมู่ที่ 5 วังวารี
หมู่ที่ 6 นาลุง
หมู่ที่ 7 ขาม
หมู่ที่ 8 หินมงคล
หมู่ที่ 9 หนองไผ่
หมู่ที่ 10 ซาด
หมู่ที่ 11 ใหม่มงคล
หมู่ที่ 12 โนนทรายทอง
หมู่ที่ 13 หนองบัวขาว
หมู่ที่ 14 หัวอ่างพระราชดำริ
หมู่ที่ 15 โคกศรีสุข
สถานที่สำคัญ

โรงเรียน
โรงเรียนขามสงเคราะห์
โรงเรียนชุมชนสว่างวิทยา
โรงเรียนชุมชนสว่างวิทยา สาขาบ้านหนองบัวขาว
โรงเรียนบ้านบุวังหว้า
โรงเรียนบ้านหนองไผ่
โรงเรียนวัดหินมงคล
วัด/สำนักสงฆ์
วัดขามหนองปืด
ที่พักสงฆ์หนองไผ่เจริญธรรม
วัดโคกสุภาราม
วัดวังวารี
วัดศรีสุข
วัดหนองไผ่
วัดหินมงคล
ตำบลหนองพลวง (อำเภอจักราช)

| ตำบลหนองพลวง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nong Phluang
ตำบลหนองพลวงที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลหนองพลวงตำบลหนองพลวง (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลหนองพลวงตำบลหนองพลวง (ประเทศไทย)แสดงแผนที่ประเทศไทย
พิกัด: 15°05′02″N 102°23′38″E﻿ / ﻿15.083959°N 102.39379°E﻿ / 15.083959; 102.39379
ประเทศ: ไทย
จังหวัด: นครราชสีมา
อำเภอ: จักราช
ประชากร (2564)
 • ทั้งหมด: 7,676 คน
รหัสไปรษณีย์ : 30230
รหัสภูมิศาสตร์: 300607
 ส่วนหนึ่งของสารานุกรมประเทศไทย
| องค์การบริหารส่วนตำบลหนองพลวง |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: จักราช
การปกครอง
 • นายก: นางศิริพร มูลทองกลาง
รหัส อปท.: 06300602
ที่อยู่ที่ทำการ: ที่ทำการองค์การบริหารส่วนตำบลหนองพลวง ตำบลหนองพลวง อำเภอจักราช จังหวัดนครราชสีมา 30230
เว็บไซต์: www.nongphluang.go.th
 ส่วนหนึ่งของสารานุกรมประเทศไทย
หนองพลวง เป็นตำบลหนึ่งในอำเภอจักราช จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองพลวง
การปกครอง

ตำบลหนองพลวง แบ่งการปกครองออกเป็น 16 หมู่บ้าน คือ
หมู่ที่ 1 ใหม่ขามป้อม
หมู่ที่ 2 หนองพลวง
หมู่ที่ 3 หนองแมว
หมู่ที่ 4 โคกพระ
หมู่ที่ 5 ขามทุ่ง
หมู่ที่ 6 พุดซา
หมู่ที่ 7 ม่วง
หมู่ที่ 8 บุ
หมู่ที่ 9 โคกพระ
หมู่ที่ 10 โนนคอย
หมู่ที่ 11 หนองจอก
หมู่ที่ 12 โคกโจม
หมู่ที่ 13 น้อย
หมู่ที่ 14 โนนงิ้ว
หมู่ที่ 15 ดอน
หมู่ที่ 16 บุใหญ่พัฒนา
สถานที่สำคัญ

โรงเรียน
โรงเรียนชุมชนบ้านบุสามัคคีพัฒนา
โรงเรียนบ้านโคกพระ
โรงเรียนวัดหนองจอก
โรงเรียนวัดหนองพลวง
วัด
วัดโคกพระ
วัดบุ
วัดหนองจอก
วัดหนองตาโยย
วัดหนองพลวง
ตำบลเมืองเกษตร

| ตำบลเมืองเกษตร |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Mueang Kaset
ตำบลเมืองเกษตรที่ตั้งในภาคตะวันออกเฉียงเหนือแสดงแผนที่จังหวัดนครราชสีมาตำบลเมืองเกษตรตำบลเมืองเกษตร (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือตำบลเมืองเกษตรตำบลเมืองเกษตร (ประเทศไทย)แสดงแผนที่ประเทศไทย
พิกัด: 15°24′35″N 102°09′49″E﻿ / ﻿15.409816°N 102.163710°E﻿ / 15.409816; 102.163710
ประเทศ: ไทย
จังหวัด: นครราชสีมา
อำเภอ: ขามสะแกแสง
พื้นที่
 • ทั้งหมด: 17.7 ตร.กม. (6.8 ตร.ไมล์)
ประชากร (2564)
 • ทั้งหมด: 3,842 คน
 • ความหนาแน่น: 220 คน/ตร.กม. (560 คน/ตร.ไมล์)
รหัสไปรษณีย์ : 30290
รหัสภูมิศาสตร์: 301107
 ส่วนหนึ่งของสารานุกรมประเทศไทย
| องค์การบริหารส่วนตำบลเมืองเกษตร |
| --- | --- |
องค์การบริหารส่วนตำบล
ประเทศ:  ไทย
จังหวัด: นครราชสีมา
อำเภอ: ขามสะแกแสง
การปกครอง
 • นายก: นายฉัตรธรรม หร่ายกลาง
รหัส อปท.: 06301107
ที่อยู่ที่ทำการ: ที่ทำการองค์การบริหารส่วนตำบลเมืองเกษตร ตำบลเมืองเกษตร อำเภอขามสะแกแสง จังหวัดนครราชสีมา
โทรศัพท์: 0 4475 6344
เว็บไซต์: www.muangkaset.go.th
 ส่วนหนึ่งของสารานุกรมประเทศไทย
เมืองเกษตร เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองเกษตร ตั้งอยู่ห่างจากที่ว่าการอำเภอประมาณ 8 กิโลเมตร
อาณาเขตติดต่อ

ทิศเหนือ ติดต่อกับ ตำบลหนองบัว (อำเภอคง)
ทิศตะวันออก ติดต่อกับ ตำบลหนองหัวฟาน
ทิศใต้ ติดต่อกับ ตำบลขามสะแกแสง
ทิศตะวันตก ติดต่อกับ ตำบลโนนเมือง
การปกครอง

ตำบลเมืองเกษตร แบ่งการปกครองออกเป็น 7 หมู่บ้าน คือ
หมู่ที่ 1 หนองไผ่
หมู่ที่ 2 คูเมือง
หมู่ที่ 3 ตะโก
หมู่ที่ 4 โนนตำหนัก
หมู่ที่ 5 โนนเกษตร
หมู่ที่ 6 เมืองทอง
หมู่ที่ 7 หนองโบสถ์
สถานที่สำคัญ

โรงเรียน
โรงเรียนบ้านหนองไผ่
โรงเรียนบ้านคูเมือง
โรงเรียนบ้านบุตะโก
โรงเรียนบ้านหนองโบสถ์
โรงพยาบาลส่งเสริมสุขภาพตำบล 1 แห่ง (เมืองทอง)
วัด/สำนักสงฆ์
วัดบ้านหนองไผ่
วัดบ้านคูเมือง
วัดบ้านเมืองทอง
วัดบ้านตะโก
วัดบ้านโนนเกษตร
สมรรค ศิริจันทร์

| สมรรค ศิริจันทร์ม> ป.ช., ม.ว.ม., จ.ภ. |
| --- | --- |


รองประธานสภาผู้แทนราษฎร
ดำรงตำแหน่ง 26 เมษายน 2526 – 1 พฤษภาคม 2529ดำรงตำแหน่งร่วมกับ ปิยะณัฐ วัชราภรณ์
ก่อนหน้า: สอาด ปิยวรรณ
ถัดไป: ชุมพล ศิลปอาชา
 
ข้อมูลส่วนบุคคล
เกิด: 24 กุมภาพันธ์ พ.ศ. 2467 อำเภอบางพลี จังหวัดสมุทรปราการ
เสียชีวิต: 2 กรกฎาคม พ.ศ. 2543 (76 ปี)
พรรคการเมือง: ประชากรไทย (2522–2534)
คู่สมรส: ศรีประไพ ศิริจันทร์

สมรรค ศิริจันทร์ (24 กุมภาพันธ์ พ.ศ. 2467 – 2 กรกฎาคม พ.ศ. 2543) อดีตรองประธานสภาผู้แทนราษฎร อดีตสมาชิกสภาผู้แทนราษฎรจังหวัดสมุทรปราการ 3 สมัย อดีตเลขาธิการพรรคประชากรไทย และอดีตสมาชิกสภาร่างรัฐธรรมนูญ